**D I S P O Z I Ţ I E**

**privind <LEGIS\_SELSTART> desemnarea doamnei Man Simona-Rodica persoană responsabilă cu completarea și transmiterea către Agenția Națională a Funcționarilor Publici a înștiințării organizării concursurilor, în format online**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 14084/02.04.2024, elaborat de către Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58 alin. (1) și (3), art. 64-65 și art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/13.12.2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a) şi alin. (2) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 5 alin. (1) din Anexa la Ordinul Agenţiei Naţionale a Funcţionarilor Publici nr. 437/26.03.2024 pentru aprobarea Instrucţiunilor privind comunicarea înştiinţării de către autorităţile şi instituţiile publice, precum şi publicarea anunţului de concurs pe site-ul Agenţiei Naţionale a Funcţionarilor Publici;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Desemnarea doamnei Man Simona-Rodica, consilier în cadrul Serviciului Resurse Umane, Guvernanță Corporativă ca responsabil cu completarea și transmiterea către Agenția Națională a Funcționarilor Publici a înștiințării în format online cu privire la organizarea concursurilor de recrutare pentru ocuparea funcțiilor publice de conducere și de execuţie vacante sau temporar vacante, precum şi de promovare în funcţiile publice de conducere vacante.

**Art. 2.** La data comunicării dispoziției, Dispoziția Preşedintelui Consiliului Judeţean Cluj nr. 402/2022 privind <LEGIS\_SELSTART> desemnarea doamnei Man Simona-Rodica persoană responsabilă cu completarea și transmiterea către Agenția Națională a Funcționarilor Publici a anunțurilor de concurs în format online, se abrogă.

**Art. 3.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane, Guvernanță Corporativă.

**Art. 4.** Prezenta dispoziție se comunică prin poșta electronică doamnei Man Simona-Rodica, Direcției Generale Buget-Finanțe, Resurse Umane-Serviciul Resurse Umane, Guvernanță Corporativă, precum și Prefectului Județului Cluj

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 128 din 3 aprilie 2024**